als_Latn dik_Latn sag_Latn
Barinjtë e bllokuar në dëborë prej tre ditësh në malin e Nemërçkës në Përmet, kanë marrë ndihmën e parë me ushqime. Një helikopter i ministrisë së brendshme i nisur mesditën e sotme nga kryeqyteti, ka furnizuar dy barinjtë dhe bagëtitë e tyre në mal. Pas një manovre të rrezikshme si pasojë e dëborës, helikopteri arriti të transportojë njërin prej barinjve, i cili ishte i dëmtuar në dorë dhe tashmë ndodhet në qendrën mjekësore të fshatit çarshovë. Ndërkohë që në vend janë çuar edhe tre barinj të tjerë për të dhënë ndihmën në stan. Trashësia e dëborës e cila aktualisht shkon deri në 1 metër ka penguar më parë ndërhyrjen e tre ekspeditave për shpëtimin e tyre. Ndërsa pritet që ditën e nesërme kopeja me 400 krerë bagëti të zbresë nga ana greke e malit për të mos u rrezikuar.
als_Latn